Source: http://docplayer.hu/31739596-A-megallapodas-amelyhez-2012-ben-az-obh-is-csatlakozott-pelda-nelkuli-mind-magyarorszagon-mind-a-vilagon.html
Timestamp: 2019-03-26 14:48:32
Document Index: 21188444

Matched Legal Cases: ['Bíróság ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'bíróság ']

A megállapodás amelyhez 2012-ben az OBH is csatlakozott példa nélküli mind Magyarországon, mind a világon. - PDF
A megállapodás amelyhez 2012-ben az OBH is csatlakozott példa nélküli mind Magyarországon, mind a világon.
Download "A megállapodás amelyhez 2012-ben az OBH is csatlakozott példa nélküli mind Magyarországon, mind a világon."
1 KÖZÖS SAJTÓÖSSZEFOGLALÓ a Legfőbb Ügyészség, a Kúria, az Országos Bírósági Hivatal, a Belügyminisztérium, az Állami Számvevőszék és az Igazságügyi Minisztérium 2014-ben végzett korrupcióellenes tevékenységéről, az állami szervek korrupció elleni küzdelemben való együttműködéséről november 18-án a közigazgatási és igazgatásügyi miniszter, a legfőbb ügyész, a Legfelsőbb Bíróság elnöke és az Állami Számvevőszék elnöke közös nyilatkozatot írtak alá, amelyben erkölcsi kötelezettséget vállaltak az általuk vezetett állami szervek korrupcióval szembeni ellenálló képességének erősítésére, a korrupcióellenes eszköztár fejlesztésére. A megállapodás amelyhez 2012-ben az OBH is csatlakozott példa nélküli mind Magyarországon, mind a világon. A nyilatkozattevők lefektették, hogy az igazságszolgáltatási szervek függetlenségének tiszteletben tartása mellett összehangolt lépéseket tesznek a korrupció megelőzéséért, megfékezéséért, ennek érdekében folyamatosan konzultálnak és partnerszervezeteik, valamint más állami szervek bevonásával együttműködések hálózatát igyekeznek kialakítani. A résztvevők abban is megállapodtak, hogy minden évben találkoznak és áttekintik az együttműködést ben a Kúria, míg 2013-ban az Állami Számvevőszék adott otthont e találkozóknak december 11-én az Igazságügyi Palota dísztermében a Legfőbb Ügyészség rendezésében, a korrupció elleni küzdelem december 9-ei világnapjához is kapcsolódva Dr. Darák Péter, a Kúria elnöke, Dr. Handó Tünde, az Országos Bírósági Hivatal elnöke, Dr. Polt Péter legfőbb ügyész, Dr. Pintér Sándor belügyminiszter, Domokos László, az Állami Számvevőszék elnöke és Dr. Répássy Róbert, az Igazságügyi Minisztérium parlamenti államtitkára az Európai Unió, az Európai Szabadkereskedelmi Társulás, továbbá az ENSZ Biztonsági Tanácsa állandó tagállamainak Budapestre akkreditált nagykövetei és diplomatái, valamint a sajtó nyilvánossága előtt értékelték az általuk vezetett intézmény éves korrupcióellenes tevékenységét. A rendezvény előtt a közös nyilatkozatban részes szervezetek vezetői kiegészítő nyilatkozatban rögzítették, hogy a Kormány tagjainak feladat- és hatásköréről szóló júniusában kiadott Kormány rendeletben meghatározott új feladatmegosztásra tekintettel a belügyminiszter is csatlakozik az eredeti megállapodáshoz. 1
2 A Kúria képviselője ismertette a Kúria integritást szolgáló évi intézkedéseit, kiemelve, hogy 2014-ben elsősorban a belső ellenőrzés fejlesztésére koncentrált a Kúria vezetése júliusában lépett hatályba a Belső Kontroll Kézikönyv, amelynek célja nem csupán a korrupció megelőzése, hanem a szervezet valamennyi erőforrásának megóvása a veszteségektől. A Kézikönyv összeállítása során a Kúria valamennyi szervezeti egységének bevonásával kiépültek az ún. ellenőrzési nyomvonalak. E nyomvonalak a Kúria teljes tevékenységét lefedik, azonosítva az egyes munkaszakaszok elvégzéséért felelős személyeket. A Kézikönyv részét képezi a szabálytalanságok kezelésének eljárásrendje és a kockázatkezelési szabályzat is. A Kúria képviselője rámutatott, hogy kiemelt alkotmányos pozíciójából adódóan a Kúria működéséről alkotott kép a bírói hatalmi ág egészének megítélésére hatással van, éppen ezért a Kúria vezetése a legszélesebb értelemben vett integritást kívánja megvalósítani, amelybe az ítéletek világos, érthető megfogalmazása is beletartozik. Ezt szolgálta a kúriai joggyakorlat-elemzés keretében a határozatszerkesztési gyakorlat vizsgálata. A Kúria elnöke által felállított elemző csoportok 2013-ban a polgári és közigazgatási, 2014-ben pedig a büntető ügyekben hozott határozatok szerkesztését vizsgálták egy egységes szempontrendszer kialakítása céljából. A határozatok jobb hivatkozhatósága érdekében a Kúria hivatalos lapjában megjelenő határozatok bekezdései is sorszámot kaptak. Az átlátható működést szolgálta 2014-ben a Kúriára érkezett ügyek ügyelosztási rend szerinti kiosztásának szigorú ellenőrzése, különös tekintettel az automatikus szignálásra. Az igazgatási ellenőrzés kiterjedt az ügyelosztási rendben bekövetkező változás esetén az aktualizált ügyelosztási rend hivatalos honlapon történő közzétételére is. Az integritás kérdésköréhez szorosan kapcsolódik az informatikai rendszer biztonsága. Az állami és önkormányzati szervek elektronikus információbiztonságáról szóló törvény rendelkezéseinek megfelelően a Kúrián is megtörtént az informatikai rendszer kockázatelemzése, és ennek alapján a működő rendszerek biztonsági osztályba és a szervezet biztonsági szintbe sorolása. Az előírt biztonsági szint eléréséhez további két év áll a Kúria rendelkezésére, az ehhez szükséges feladatokat és azok felelőseit cselekvési terv tartalmazza. Az információbiztonság mellett a minősített adatok védelmére is különös figyelmet fordított a Kúria. A Kúria előtt folyó jogorvoslati eljárásokban bizonyításnak helye nincs, ezért a Kúria részéről már nem történik minősítés, ugyanakkor az alsóbb szintű bíróságokról érkező, minősített adatokat tartalmazó iratok megfelelő őrzéséről gondoskodnia kell. A Kúria képviselője a hazai és nemzetközi együttműködés jelentőségéről szólva kiemelte, hogy a Kúria 2014-ben is részt vett az Állami Számvevőszék által koordinált korrupcióellenes felmérésben. Hazánk Európa Tanács tagságából adódóan a Kúria számára is kötelező volt a részvétel a Korrupció Elleni Államok Csoportja (GRECO) Bizottsága által lefolytatott vizsgálatban. A Kúria képviselője végül utalt arra, hogy a szervezetet működtető ember kvalitásairól, erkölcsi értékrendjéről sem szabad megfeledkezni. A Kúria ezért kiemelten fontosnak tartja, hogy az Országos Bírói Tanács által októberében elfogadott, január 1. napján hatályba lépő új bírói etikai kódexet a Kúria bírái és igazságügyi alkalmazottai is megismerjék. 2
3 Minél átláthatóbb egy szervezet működése, annál nagyobb a társadalom bizalma az adott szervezet iránt. A bírói szervezet integritása, az igazságszolgáltatás átláthatósága az Országos Bírósági Hivatal elnökének az egyik fő stratégiai célja. Az Európai Unió évi EUROBAROMETER felmérése szerint a magyar állampolgárok 45%-a gondolja úgy, hogy az állam hatékonyan lép fel a korrupció ellen míg az Uniós átlag csak 35%. Magyarország ezzel az eredménnyel a 10. az Uniós országok rangsorában, amely eredményhez a bírósági szervezet elmúl években nyújtott teljesítménye is hozzájárult. Az Országos Bírósági Hivatal elnöke törekszik azon módszerek kialakítására, amelyek által a bíróságok igazgatása a lehető legszélesebb társadalmi körben megismerhetővé válik. A központi honlap elindításával egyidőben, az állampolgárok megfelelő tájékoztatásának érdekében a bíróságok saját weboldalainak a kialakítása is megkezdődött. A belső kapcsolatok érősítése céljából pedig 2013-ban elindul a bíróságok központi intranet felülete is. Az OBH elnöke az integritás kérdésében megerősítette a bírósági igazgatás elkötelezettségét, amikor tovább folytatta a 2012-ben megkezdett együttműködést a Kúriával, a Legfőbb Ügyészséggel és az Állami Számvevőszékkel (ÁSZ) ban több bíróság is résztvevője volt az ÁSZ Integritás Projektjének. Mindeközben folytatódott a bíróságok fizikai biztonságának erősítése is ban az OBH Bírósági Integritás munkacsoportja előkészítette a megújuló Etikai Kódex tervezetét, amelynek főbb kérdéskörei arra irányulnak, hogy miként is nyilvánulhat meg egy bíró az interneten, részt vehet-e politikai gyűlésen, támogathat-e karitatív szervezetet? Ezekre és egyéb aktuális kérdésekre is választ ad a január 1-én hatályba lépő új bírói Etikai Kódex, amelyet november közepén fogadott el az Országos Bírói Tanács (OBT), és amely az általános etikai normákhoz képest szigorúbb erkölcsi elvárásokat támaszt a bírókkal szemben. Az elmúlt évek intézkedéseinek eredményei tehát már megmutatkoznak a hazai és a nemzetközi felmérésekben. A már említett EUROBAROMETER felmérés szerint a magyar állampolgárok az uniós átlagot meghaladóan bíznak a hazai igazságszolgáltatásban: Magyarországon ez az arány 58%, míg az Uniós átlag 53%. Ezzel valamennyi, hazánkkal egy időben csatlakozott országot megelőzzük és számos régi tagállamnál is jobb az eredményünk. Emellett a magyarok az Uniós átlagnál közérthetőbbnek tartják a magyar bíróságok ítéleteit, (polgári, közigazgatási és büntető ügyekben egyaránt), ami szintén hozzájárulhat a bíróságok iránti bizalom erősödéséhez. Dr. Polt Péter legfőbb ügyész a találkozón kiemelte, hogy az ügyészi szervezet az elmúlt évben jelentős lépéseket tett mind a belső integritás kiszélesítése, mind pedig a korrupció elleni a büntetőjog eszközeivel vívott küzdelem terén. Az ügyészség elkötelezett küzdelmet vív a korrupciós bűncselekmények, ezen belül is a hivatalos személyek által elkövetett ilyen típusú bűncselekmények ellen. Az elmúlt egy évben indult, vagy folyamatban lévő ügyek száma amelyekben az ügyészség felügyeli vagy folytatja az eljárást jól mutatja ezt az elkötelezettséget. 3
4 Hivatali vesztegetés miatt 360 terhelttel szemben indult vagy folyik eljárás a rendőri intézkedésekkel összefüggésben. Ez a szám határrendészeket, pénzügyőröket érintően a határokon megvalósított bűncselekményekben 165 terhelt. A NAV munkatársait érintően 150 terhelt. A közigazgatási területen dolgozó személyek esetében az elmúlt időszakban 234 terhelt. A korrupciós bűncselekményeknél a másik fontos terület az állami szervek dolgozóit, valamint a közbeszerzési eljárásokat érintő ügyekben folyó eljárás. Itt az elmúlt időszakban 55 terheltet érintett a büntetőeljárás. Egyéb más ügyekben 2056 terhelt esetében kellett intézkednünk. Összesen tehát 3020 terhelttel szemben intézkedtünk 2014-ben, szemben a 2013-ban elbírált ügyek 1215 terheltjével. Az ügyészségen belül a korrupció elleni harc fő terhét viselő Központi Nyomozó Főügyészség szakmai és személyi erősítése folyamatos. Jelenleg már 82 jól képzett ügyész, 3 alügyész és 5 fogalmazó dolgozik a főügyészségen. A nyilvánosság gyakori és hiteles tájékoztatása érdekében az ügyészség korrupciós ügyekről, illetve a korrupció elleni intézkedéseiről az elmúlt három évben több mint ötszáz nyilatkozatot, közleményt adott. Az átláthatóság erősítése érdekében, a Legfőbb Ügyészség április 15-én közös nyilatkozatot adott ki a Transparency International Magyarországgal a korrupció elleni hatékonyabb fellépés során történő együttműködésről január 1-től hatályba lépett az ügyészi szervezet hosszú távú, és közötti intézményi stratégiája. A kidolgozott stratégiai akcióterv 10 komplex stratégiai akciót tartalmaz, amely összesen 36 különböző stratégiai projektet foglal magában. E stratégiai akciótervek közül több érinti a törvényes, hatékony, transzparens, korrupciómentes működést. Szakmai érdekképviseleti egyeztetések után, 2014-ben vezetői értekezlet fogadta el az ügyészség új etikai szabályzatát, amely az Európa Tanács 2000/19-es ajánlásán, a 2005-ös budapesti irányelveken, továbbá az Európa Tanács Konzultatív Ügyészi Tanácsának 2014-es ajánlástervezetén alapul. Az elmúlt évben a tavalyi integritás értekezleten vállalt fókusztémájával összefüggésben az ügyészség megvizsgálta az uniós költségvetéseket és pénzügyi alapokat károsító bűncselekmények elleni eljárások jogalkalmazásának gyakorlatát. A tapasztalatokat legfőbb ügyészi körlevél összegezte, amely - többek között - előírta, hogy minden ilyen ügyben vizsgálni kell a közbizalom elleni, a korrupciós és pénzmosási bűncselekményekkel való halmazat fennállásának a kérdését, illetve mindig fel kell tárni, hogy az elkövető a bűncselekménnyel összefüggésben gazdagodott-e, és ha igen, úgy meg kell tenni a vagyonelkobzás érdekében a szükséges kényszerintézkedéseket. Az Európai Unióban folyamatban van az Európai Ügyész intézményének létrehozása az Unió pénzügyi érdekeit sértő bűncselekmények kezelésére. A magyar ügyészség konstruktívan, több nemzetközi fórumon részt vesz a munka szakmai előkészítésében, és az uniós legfőbb ügyészek ez évben tartott trier-i tanácskozásának egy olyan alternatív elképzelést vázolt fel, amely lehetővé tenné az intézmény nagyobb európai elfogadottsága mellett az ÁFA bűncselekmények uniós kezelését is. Az ügyészség egy átfogó vizsgálattal a korrupciós bűncselekményekre vonatkozó büntetőjogi szabályok gyakorlati érvényesülését is kielemezte, amelynek nyomán ez esetben is legfőbb ügyészi körlevél foglalta össze a legfontosabb teendőket. Így különösen a bűncselekménnyel szerzett gazdagodás elvonását szolgáló kényszerintézkedések lehető legszélesebb körű alkalmazását, valamint a vagyon-visszaszerzési eljárások kezdeményezését, 4
5 illetve a nemzetközi jogsegélyforgalom és információcsere további erősítését, gondosan feltárva az esetlegesen felmerülő akadályozó okokat is. Az ügyészi szervezet 2015-re vállalt integritási fókusztémája a 2014-ben 734 személyt érintő megbízhatósági vizsgálatok eddigi tapasztalatainak elemzése, illetve a rendszer továbbfejlesztési lehetőségeinek megvizsgálása. A Kormány döntése alapján a belügyminiszter rendészetért való felelősségi köre kibővült a korrupcióellenes tevékenységgel összefüggő kormányzati feladatok összehangolásával. A tárca a korrupció elleni küzdelemben elért eredményeire és a közvélemény által elismert kérlelhetetlen álláspontjára tekintettel kapta a Kormánytól ezt a feladatot hangsúlyozva, hogy indokolt és célszerű a korrupció elleni küzdelem megelőzési és megtorló oldalát egyetlen szervezet keretei között érvényesíteni. A feladat végrehajtására a belügyminiszter a Nemzeti Védelmi Szolgálatot jelölte ki, melynek keretén belül október 1-jével létrehozta a korrupció-megelőzési főosztályt. A tárcavezető utasítást adott a Közigazgatás Korrupció-megelőzési és Integritás Stratégiájának négy évre szóló kidolgozására, melynek első olvasata elkészült. A Nemzeti Védelmi Szolgálat a speciális belső bűnmegelőzési és bűnfelderítési feladatai ellátása mellett nemzetközi tapasztalatok alapján támogatja az állampolgárokat és az állami szerveket a korrupciós jelenségeket felismerő és visszautasító állampolgári öntudat és szervezeti kultúra kialakításában. A rendőrség eltökélt szándéka a nyílt és az operatív erők, eszközök, módszerek alkalmazásának fokozásával a megjelenő újabb elkövetési módszerek felderítése. A Belügyminisztérium csatlakozása az állami szervek korrupció elleni küzdelemben történő együttműködéséről szóló Közös Nyilatkozathoz a tárca egy olyan további feladatvállalása, melynek eredményes teljesítésével az abban résztvevő valamennyi szervezet korrupcióval szembeni ellenálló képessége erősödik. Az Állami Számvevőszék (ÁSZ) hivatali típusú legfőbb ellenőrző intézményként, tekintettel törvényben rögzített tanácsadó szerepére, építve a Stratégiájában foglaltakra, hasznosítva a nemzetközi jó gyakorlatokat is elkötelezte magát az integritásalapú közigazgatási kultúra meghonosítása mellett. Az ÁSZ megközelítése nagy hangsúlyt helyez a társadalom és a közigazgatás által vallott értékek gyakorlati megvalósítására, egy preventív eszközrendszer alkalmazására. A holland Számvevőszékkel való együttműködés keretében megalapozott, majd 2009-ben elindított Integritás projekt révén az ÁSZ a kapcsolódó kockázatok beazonosításával, a módszertan kidolgozásával, az integritás tartalmi elemeinek definiálásával megteremtette e szemlélet megismerésének alapjait. A 2011-ben indított évenkénti felméréssorozattal az ÁSZ egyedülálló magyar modellt alakított ki az egyes intézmények szervezeti integritásának erősítésére kifejlesztett holland módszer adaptálásával, továbbfejlesztésével és az egész magyar közszférára való kiterjesztésével. A évi eredmények visszaigazolták: az ÁSZ integritás felmérése képes a visszacsatolásra, a tendenciák nyomon követésére, a tett kormányzati intézkedések hatásának mérésére, a korrupciós kockázatok növekedésének vagy 5
6 csökkenésének jelzésére. A évi adatfelvételben minden eddiginél több, 1584 szervezet vett részt. A felmérés keretében önként válaszoló intézmények által foglalkoztatottak hivatali létszáma meghaladta a magyar közszféra teljes létszámának 55 százalékát, vagyis széleskörű elköteleződés mutatkozik. Egyre emelkedik azon intézmények száma, amelyek az integritás erősítését, illetve a korrupciós kockázatok azonosítását a korrupció megelőzésének fontos eszközeként tartják számon. Az idei évben visszaigazolást nyert az ÁSZ azon alapvetése, miszerint az Integritás felmérés évenkénti kitöltése mellett elkötelezett szervezetek (Integritás Támogatók Köre) a tudatosabb cselekvéssel elért pozitív tendencián keresztül példát mutathatnak a közszféra többi intézménye számára is. A korrupciós kockázatok kismértékű csökkenése és a kontrollok szintjének egyidejű emelkedése, vagyis a kockázatok és a kontrollok közötti olló szűkülése jellemzi azon 953 intézményt, amelyek az ÁSZ hosszú távú együttműködési ajánlatát elfogadva csatlakoztak az Integritás Támogatók Köréhez. E körben torzításmentesen összehasonlíthatóvá váltak az eredmények. Az ÁSZ folyamatosan törekszik az integritás tudatosság növelésére, amelynek érdekében konferenciák és jó gyakorlat szemináriumok sorát szervezte meg az elmúlt években. Mindemellett az ÁSZ fontosnak tartja a témában megfelelően képzett szakemberek rendelkezésre állását, így a Nemzeti Közszolgálati Egyetemen indított integritás tanácsadói képzést is támogatja az Integritás projekt keretében kidolgozott tananyagok rendelkezésre bocsátásával. Az ÁSZ ez irányú tevékenysége 2013-ban jogszabályi szinten is hasznosult, hiszen a kapcsolódó kormányrendeletben testet öltött a kormányzati elköteleződés is. A évi felmérés tanulsága, hogy a kormányrendelet rövid idő alatt is jelentős előrelépést eredményezett a jogszabállyal érintett intézményi körben. Különösen megfigyelhető ez a hatás a korrupcióellenes témakörben tartott képzések általánossá válásában, a korrupciós kockázatelemzés területén megvalósított fejlesztésekben, illetőleg a korrupció elleni intézkedési tervek kidolgozásában. Az ÁSZ megkezdte az integritás adatfelvételben alkalmazott eszközök beépítését az ellenőrzési tevékenységébe, illetve a felmérések eredményeit figyelembe veszi az ellenőrzési terv és az ellenőrzési programok kialakítása során. A felmérés a kormányzat felé is hasznos információkat szolgáltat a közszféra integritás kontrolljai fejlesztése területén. Az ÁSZ integritással kapcsolatos eredményei nemzetközi szinten is elismerést nyertek, hiszen más számvevőszékek részéről felmerült igények alapján nemzetközi jó gyakorlat szemináriumot rendezett. Ennek célja az integritás szemlélet és az integritásalapú közigazgatási kultúra meghonosítása terén szerzett tapasztalok megosztása volt. Az ÁSZ a szemléletváltás motorjaként, annak megvalósításában új eszközként öntesztekkel támogatja a közszféra intézményeit, első körben az önkormányzatokat, az egyházi intézményeket és a nemzetiségi önkormányzatokat. Az öntesztet alkalmazó szervezeteknél javulhat a belső kontrollrendszer, erősödhet az önellenőrzési képessége, vagyis elősegíthető a szervezeti integritás megszilárdulása. Az Állami Számvevőszék, mint az Országgyűlés legfőbb pénzügyi-gazdasági ellenőrző szerve, a demokratikus intézményrendszer független alapintézménye. Küldetése, hogy szilárd szakmai alapon álló, értékteremtő ellenőrzéseivel előmozdítsa a közpénzügyek átláthatóságát, és hozzájáruljon a jó kormányzáshoz. Az ÁSZ javaslataival a közpénzek szabályos, gazdaságos, hatékony és eredményes felhasználását, használatát segíti elő. 6
7 Az újra önállóvá vált igazságügyi tárca fő feladata a jogalkotás és a jogszabályok előkészítése. Az Igazságügyi Minisztérium a kormányzati munkamegosztás keretében ezen fontos eszközön keresztül küzd a korrupció ellen. Az új büntetőtörvénykönyv immáron külön fejezetben foglalkozik a korrupciós bűncselekményekkel, és - szemben a korábbi kusza szabályozással elkülöníti egymástól a gazdasági élettel, a hivatalos személy tevékenységével összefüggő, valamint a bírósági és hatósági eljárásban elkövetett vesztegetést. Jól látható különbséget tesz továbbá az aktív és passzív elkövetők között. Az Alapvető Jogok Biztosának feladatköre a korrupcióval kapcsolatos közérdekű panaszok és bejelentések kezelése, azonban a törvényi lehetőség megteremtésében kulcsfontosságú szerepet kapott a minisztérium. A korrupciós esetek bejelentőinek védelmét szolgáló törvény megalkotása által, az idén hatályba lépett panaszokról és a közérdekű bejelentésekről szóló törvény értelmében ma már törvényi védelem és az anonimitás lehetősége illeti meg azokat, akik jelentik ha tudomásukra jut bármilyen korrupcióval kapcsolatos visszaélés. A bejelentővédelmi ügyvéd intézményének megteremtése az ügyvédi szolgáltatást és a titoktartás garanciáját biztosítja a bejelentőkre nézve. Dr. Trócsányi László igazságügyi miniszterjelölt kinevezése előtt az Országgyűlés Igazságügyi bizottsági meghallgatásán június 3-án a kormányzat egységes fellépését hangsúlyozta és rávilágított arra, hogy a korrupcióellenes küzdelem nem kizárólag az igazságügyi tárca feladata, hanem a kormány kötelezettsége is. Jóllehet a jogelőd Közigazgatási és Igazságügyi Minisztérium korrupcióellenes feladatait a Belügyminisztérium jórészt átvette, az Igazságügyi Minisztérium komoly munkába kezdett a szélesebb értelemben vett igazságszolgáltatás működésének hatékonyabbá tételéért, hiszen a jogállam szükséges és elengedhetetlen feltételei az átlátható, tisztességes és kellően gyors eljárások. A korrupciós esetek bejelentői jogi védelmének törvényi bevezetése egy olyan lépés, amely elősegíti az igazságügybe vetett bizalom fenntartását, és az állampolgári jogok gyakorlását szorgalmazza a korrupciós bűncselekmények felfedése érdekében. A tárca új polgári, büntető és közigazgatási eljárások megalkotására irányuló munkája, az igazságügyi szakértői rendszer reformjának előkészítése, a Minisztérium javaslatára a bírósági végrehajtókra vonatkozó új szabályok parlamenti elfogadása során egyaránt szempont, hogy se a magánviszonyokat, se a közéletet ne szennyezhessék a jogosulatlan előny és a befolyással üzérkedés jelenségei. Budapest, december 11. 7
A bíróságok továbbra is minden évben részt vesznek az Állami Számvevőszék integritás felmérésében.
KÖZÖS SAJTÓ-ÖSSZEFOGLALÓ 5 éves a korrupció elleni összefogás Magyarországon A Belügyminisztérium, az Országos Bírósági Hivatal, a Kúria, a Legfőbb Ügyészség és az Állami Számvevőszék közös értékelése
KORRUPCIÓELLENES VILÁGNAP DECEMBER 10.
szemle PRO PUBLICO BONO Magyar Közigazgatás, 2016/1, 160 165. Váradi Piroska KORRUPCIÓELLENES VILÁGNAP 2015. DECEMBER 10. Váradi Piroska, Nemzeti Védelmi Szolgálat, Korrupciómegelőzési Főosztály, varadip@nvsz.police.hu